CELEX: 62019CB0075
Language: mt
Date: 2019-11-06 00:00:00
Title: Kawża C-75/19: Digriet tal-Qorti tal-Ġustizzja (Id-Disa’ Awla) tas-6 ta’ Novembru 2019 (talba għal deċiżjoni preliminari tat-Tribunalul Specializat Mureş – ir-Rumanija) – MF vs BNP Paribas Personal Finance SA Paris Sucursala Bucureşti, Secapital Sàrl (Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Direttiva 93/13/KEE – Kuntratti konklużi mal-konsumaturi – Kredtu għall-konsum – Proċedura ta’ eżekuzzjoni forzata – Terminu ta’ ħmistax il-ġurnata mid-data tan-notifika tal-proċedura ta’ eżekuzzjoni forzata sabiex tiġi invokata n-natura inġusta ta’ klawżola)

11.5.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/13
            
         
      Digriet tal-Qorti tal-Ġustizzja (Id-Disa’ Awla) tas-6 ta’ Novembru 2019 (talba għal deċiżjoni preliminari tat-Tribunalul Specializat Mureş – ir-Rumanija) – MF vs BNP Paribas Personal Finance SA Paris Sucursala Bucureşti, Secapital Sàrl
      (Kawża C-75/19) (1)
      
      (Rinviju għal deċiżjoni preliminari - Artikolu 99 tar-Regoli tal-Proċedura tal-Qorti tal-Ġustizzja - Direttiva 93/13/KEE - Kuntratti konklużi mal-konsumaturi - Kredtu għall-konsum - Proċedura ta’ eżekuzzjoni forzata - Terminu ta’ ħmistax il-ġurnata mid-data tan-notifika tal-proċedura ta’ eżekuzzjoni forzata sabiex tiġi invokata n-natura inġusta ta’ klawżola)
      (2020/C 161/18)
      Lingwa tal-kawża: ir-Rumen
      
         Qorti tar-rinviju
      
      Tribunalul Specializat Mureş
      
         Partijiet fil-kawża prinċipali
      
      
         Rikorrent: MF
      
         Konvenut: BNP Paribas Personal Finance SA Paris Sucursala Bucureşti, Secapital Sàrl
      
         Dispożittiv
      
      Id-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur, għandha tiġi interpretata fis-sens li tipprekludi dispożizzjoni legali nazzjonali li abbażi tagħha konsumatur li kkonkluda kuntratt ta’ self ma stabbiliment ta’ kreditu u li kontrih dan il-bejjiegħ jew fornitur beda proċedura ta’ eżekuzzjoni forzata huwa dekadut, lil hinn minn terminu ta’ ħmistax il-ġurnata mid-data tan-notifika tal-ewwel atti ta’ din il-proċedura, milli jinvoka l-eżistenza ta’ klawżoli inġusti biex jikkontesta l-imsemmija proċedura, u dan minkejja li dan il-konsumatur għandu, b’applikazzjoni tad-dritt nazzjonali, dritt għal azzjoni ġudizzjarja sabiex tiġi kkonstatata l-eżistenza ta’ klawzoli inġusti, li t-tressiq tagħha ma huwa suġġett għall-ebda terminu, iżda li l-eżitu tagħha ma għandu ebda effett fuq dak li jirriżulta mill-proċedura ta’ eżekuzzjoni forzata, li jista’ jiġi imposta fuq il-konsumatur qabel ma tintemm l-azzjoni għall-konstatazzjoni tal-eżistenza ta’ klawżoli inġusti.
      
         (1)  ĠU C 164, 13.05.2019.